# Buffalo Bill

William Frederick Cody dich Buffalo Bill (nascut lo 26 de febrièr de 1846 a Le Claire dins lo territòri de l'Iowa – mòrt lo 10 de genièr de 1917 a Denver, Colorado) es una figura mitica de la conquista de l'Oèst. Foguèt entre autre caçaire de bisonts e dirigiguèt una tropa teatrala populara.

## Biografia

Son paire, Isaac Cody, èra originari de la region de Toronto al Canadà, alara que sa maire Mary Ann Bonsell Laycock èra nativa de la Nòva Jersei, près de Filadèlfia.
En 1853, Isaac Cody vend sa proprietat del comtat de Scott dins l'Iowa per 2 000 $ e la familha muda a Fort Leavenworth, Kansas. Antiesclavagista de tria, Isaac foguèt nafrat per sos adversaris après un discors a l'escasença d'eveniments que precediguèron la guèrra de Secession. Acaba per ne morir en 1857.
Lo jove William Frederick Cody ven soldat pendent la guèrra. Après una vida d'aventura, començada a quatorze ans, ont participa a las guèrras indianas coma correire e al desvelopament del Pony Express, dintra dins la legenda mercé a l’escrivan Ned Buntline que conta sas aventuras.
Son chafre ven del fach que provesissiá en vianda de bisont (buffalo en anglés) los emplegats dels camins de fèrre del Kansas Pacific Railway e que ganhèt un dual contra Bill Comstock tuant 69 bisonts contra 48 en una jornada.
De 1882 a 1912, organiza e dirigís un espectacle popular: le Buffalo Bill’s Wild West. Una virada lo mena amb sa tropa dins tota l’America del Nòrd e en Euròâ. En 1889 passa a Marselha. Sitting Bull participa al Wild West Show en 1885 als EUA e al Canadà mas es pas autorizat a viatjar en Euròpa.
Es un espectacle susprenent per l’epòca, destinar a tornar l’atmosfèra de l’Oèst american dins tota son autenticitat. Las scènas de la vida de correires illustrava de tèmas coma la caça del bisont, lo Pony Express, l’ataca d’una diligéncia e de la cabana d’un pionièr pels Indians, la preséncia de verais Indians constituissent la cima de l'espectacle.
Per de milions d’Americans e d’Europèus comencèt alara lo grand mite del Far West que contunha se manifestar dins cinèma.
William Cody bastiguèt en 1904 un lodge nomenat Pahaska Tepee per i aculhir los visitors del pargue de Yellowstone.
* Buffalo Bill Cody, 1865
* W.F. "Buffalo Bill" Cody, ca. 1875 (George Eastman House Collection )
* Buffalo Bill Cody, 1880 (Sarony, 680 Broadway, Nòva York)
* Buffalo Bill Cody, vèrs 1892
* Buffalo Bill (centre), Pawnee Bill (esquèrra) e Buffalo Jones
* Ned Buntline, Buffalo Bill Cody, Giuseppina Morlacchi, Texas Jack Omohundro
Buffalo Bill foguèt una de las personas de son epòca mai fotograficada.

## Buffalo Bill's Wild West
### La legenda

Lo capèl stetson, lo bandana e la camisa del cowboy foguèron popularizats per Buffalo Bill alara que totes los cowboys ne portavan pas. La majoritat d'entre eles portavan un sombrero, mens caud e plan mens car que l'stetson. Las grandas cofas amerindianas fachas de desenas de plumas èran utilizadas pas que dins unas tribús e sonque pendent las grandas e raras escasenças.

### La vila de Cody

La vila de Cody al nòrd-oèst del Wyoming, pròche del pargue nacional de Yellowstone foguèt fondada per Buffalo Bill Cody. La legenda de Buffalo Bill constituís un atot toristic. Un rodeo se jòga cada vespre d'estiu. Un musèu, lo Buffalo Bill Historical Center, presenta los Indians de las planas, la fauna e la flora de la region, de pintres americans, d'armas de fuòc e una de las cinc seccions del musèu es tota consacrada a l'istòria de Buffalo Bill e sa familha amb una colleccion de sovenirs del mondialament celèbre Wild West Show.

## Filmografia

Lo primièr film mostrant d'Indians d'America es un film per kinetoscòpi datant de 1894 e mòstre d'Indians del Buffalo Bill’s Wild West Show executant una dansa. Lo primièr film mostrant un cowboy es tanben per kinetoscòpi e de 1894 e aqueste cowboy es tanben actor al Buffalo Bill’s Wild West, fa un rodeo.

### Coma actor

* 1897 : Buffalo Bill and Escort
* 1898 : Indian War Council
* 1900 : Buffalo Bill's Wild West Show
* 1900 : Buffalo Bill's Wild West Parade
* 1900 : Buffalo Bill's Show Parade
* 1900 : Buffalo Bill's Wild West Parade
* 1901 : Buffalo Bill's Wild West Parade
* 1902 : Buffalo Bill's Wild West Show
* 1903 : Buffalo Bill's Parade
* 1910 : Buffalo Bill's Wild West and Pawnee Bill's Far East
* 1914 : The Adventures of Buffalo Bill

### Coma scenarista

* 1909 : Las Aventuras de Buffalo Bill

### Coma productor

* 1914 : The Adventures of Buffalo Bill
* 1914 : The Indian Wars

## Nòtas e referéncia

* ↑ PDF Did Buffalo Bill Visit Your Town ?

### Bibliografia

* William Frederick Cody, The Life of Hon. William F. Cody. Known as Buffalo Bill the Famous Hunter, Scout and Guide. An Autobiography, Bliss, Hartford CT, 1879 (Nachdruck, University of Nebraska Press, Lincoln NE, 1978 ISBN: 0-8032-6303-1), online
* Faucheux Michel, Buffalo Bill, Gallimard, collection Folio Biographies, Paris 2017. ISBN: 978-2-07-046213-1
* Helen Cody Wetmore, Buffalo Bill der letzte Kundschafter. Ein Lebensbild des Obersten William F. Cody, Stuttgart, J. Engelhorn, 1902
* Cunningham Tom F., Your Fathers Ghosts: Buffalo Bill's Wild West in Scotland, Edinburgh, Black and White Publishing, 2007 ISBN: 1-84502-117-7
* Gallop Alan, Buffalo Bill's British Wild West, Stroud, Sutton, 2001 ISBN: 0-7509-2702-X
* Griffin Charles Eldridge, Four Years in Europe with Buffalo Bill, Lincoln, University of Nebraska Press, 2010 ISBN: 0-8032-3465-1
* Jonnes Jill, Eiffel's Tower: And the World's Fair where Buffalo Bill Beguiled Paris, the Artists Quarreled, and Thomas Edison Became a Count, New York, Penguin, 2010 ISBN: 0-14-311729-7
* Kasson Joy S., Buffalo Bill's Wild West: Celebrity, Memory, and Popular History, New York, Hill and Wang, 2000 ISBN: 0-8090-3244-9
* Moses L.G., Wild West Shows and the Images of American Indians, 1883–1933, Albuquerque, University of New Mexico Press, 1996 ISBN: 0-8263-2089-9
* Mikus Sylvain, « La Marne au rendez-vous de la légende américaine. Buffalo Bill à Reims et Châlons-en-Champagne en 1905 », Études marnaises éditées par la Société d'agriculture, commerce, sciences et arts du département de la Marne, t. CXXVII, 2012, p. 175-191
* Jacques Portes, Buffalo Bill, Paris, Fayard, 2002, 240 p. (ISBN 2-2136-1286-2)
* Russell Don, The Lives and Legends of Buffalo Bill. Norman, University of Oklahoma Press, 1960 ISBN: 0-8061-1537-8
* Rydell Robert W., Kroes Rob, Buffalo Bill in Bologna: The Americanization of the World, 1869–1922, Chicago, University of Chicago Press, 2005 ISBN: 0-226-73242-8

### Ligams extèrnes

* (en) « Site consacré à Buffalo Bill » (consulté le 3 juin 2013)Modèl:Lien brisé
* Un indien au Phare Ouest